Diari Oficial de la Generalitat Valenciana


Sumari del DOGV 6661, del 29-11-2011 (2011/11787)

Adjudicació PAI UEP-12 de SUB/NP del Pla General d'Ordenació Urbana.
--------------------------------------------------------------------

### Dades del document

Número de DOGV
:   6661

Data del DOGV
:   29-11-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/11934


Data del document
:   21-11-2011

Organisme emissor
:   Ajuntament d'Alcalà de Xivert

Tipus de document
:   Anunci

Descriptors 

:   * Alcalà de Xivert
    * pla d'urbanisme
    * administració local

Adjudicació PAI UEP-12 de SUB/NP del Pla General d'Ordenació Urbana. [2011/11618]  
L'alcalde president de l'Ajuntament d'Alcalà de Xivert (Castelló), fa saber:   
El Ple de l'Ajuntament en sessió celebrada el dia 19 d'agost de 2009, va adoptar, acord amb la següent part dispositiva:  
  
Primer. Aprovar provisionalment el projecte d'urbanització d'acord amb les condicions establides en l'informe emés per l'arquitecte municipal, a conseqüència de la valoració de l'alternativa tècnica, d'acord amb el que disposa l'article 155.1 de la Llei Urbanística Valenciana i que es detallen a continuació, per la qual cosa en el termini assenyalat s'haurà de presentar un text refós amb menció d'aquestes:  
  
- Les infraestructures de clavegueram, aigua potable, subministrament en baixa tensió, enllumenat públic, pluvials i telefonia comprendran tots els vials i s'estendran has els límits de l'àmbit. En concret es revisarà la instal·lació de telefonia.  
- La gespa de la zona verda serà eliminat i se substituirà per plantes o arbustos de baix manteniment, en la seua elecció es tindrà en compte la proximitat al mar. També s'haurà de dissenyar una zona de jocs per a xiquets, mentre que els corredors interiors es realitzaran amb llamborda.  
- La zona verda es definirà d'acord amb criteris municipals.  
- Totes les infraestructures i obres a dur a terme s'ajustaran a l'ordenança reguladora de les obres d'urbanització, execució de rases i reposició d'infraestructures.  
La resta de condicionants tècnics i genèrics establits en les bases publicades per al desenvolupament del programa d'actuació integrada, seran supervisat el seu compliment en el projecte d'urbanització definitiu i durant la seua execució.  
  
Segon. Aprovar la proposició juridicoeconòmica presentada per Carlos Bañuelos Benés en representació de la mercantil URSA per al desenvolupament del programa d'actuació integrada P-12, amb l'assignació de 65 punts. S'aplica la ponderació establida en les bases particulars, la puntuació assignada a la 36,00 corresponen a l'alternativa tècnica (40% dels 90 punts) i 39,00 punts a la proposició jurídic econòmica (60% de 65 punts).  
  
Tercer. Aprovar el programa d'actuació integrada corresponent a la unitat d'execució de sòl urbà UE12 del Pla General d'Alcalà de Xivert i adjudicar la condició d'urbanitzador a la mercantil Urbanitzadora y Promotora de Alcocéber, SA, amb subjecció a les observacions formulades en els informes tècnics mencionades anteriorment i condicionat a l'obtenció de l'informe favorable de l'entitat concessionari del servei d'abastiment d'aigües d'aquest municipi (FACSA) que continga contestació per part de la Confederació Hidrogràfica del Xúquer amb indicació de la suficiència de recursos hídrics que permeten abastir l'esmentada unitat o si no n'hi ha, referència al silenci administratiu, i sense perjudici de qualssevol altres informes vinculants que de conformitat amb la legislació vigent siguen necessaris per a donar començament a les obres d'urbanització l'obtenció de les quals haurà d'assumir-se com a compromís d'obligació per l'agent urbanitzador.   
  
  
Quart. Advertir Carlos Bañuelos Benés en representació de la mercantil URSA, en la seua qualitat d'agent urbanitzador, que haurà de complir amb els terminis següents per al desplegament i execució del programa:   
· Termini màxim de presentació del projecte d'urbanització: 1 mes des de la formalització del contracte entre l'Ajuntament i urbanitzador.   
  
· Termini màxim de presentació del projecte de reparcel·lació: 2 mesos des de l'aprovació definitiva del projecte d'urbanització.   
· Termini màxim d'inici de selecció de l'empresari constructor: 1 mes des de l'aprovació definitiva del projecte de reparcel·lació.   
· Termini màxim d'execució de la urbanització: 3 mesos des de la selecció del constructor.   
· Termini màxim edificació dels solars: 4 anys des de la recepció de les obres d'urbanització.   
  
Cinqué. De conformitat amb l'article 322.1.C en relació amb l'article 140.2 de la Llei Urbanística Valenciana s'haurà de tornar la garantia provisional presentada per Ingenieria y Urbanismo del Mediterráneo, SL, en no resultar adjudicatària del programa.   
  
Sisé. Publicar aquest acord plenari d'aprovació d'aquest programa en el Butlletí Oficial de la Província de Castelló, una ressenya de tal aprovació en el Diari Oficial de la Comunitat Valenciana i en el Diari Oficial de la Unió Europea als efectes establits en els articles 106.1 i 137.7 de la Llei Urbanística Valenciana i l'article 327.2 del Reglament d'Ordenació i Gestió Territorial i Urbanística.  
  
  
Seté. Comunicar la mercantil Urbanizadora y Promotora de Alcocéber, SA, de conformitat amb l'article 138 de la Llei Urbanística Valenciana, que en el termini d'un mes a partir de la notificació de l'acord d'aprovació i adjudicació del programa a l'adjudicatari, haurà de presentar resguard acreditatiu d'haver constituït la garantia definitiva per import del 10% de les càrregues d'urbanització procedir a la formalització en document administratiu del contracte per al desplegament i execució del programa d'actuació integrada corresponent a la unitat d'execució UE12 de sòl urbà del Pla General d'Alcalà de Xivert.   
  
  
Huité. Amb anterioritat a la formalització del contracte la mercantil Urbanizadora y Promotora de Alcocéber, SA, haurà d'acreditar davant de l'Ajuntament d'Alcalà de Xivert la constitució de la garantia definitiva per la quantia establida en les bases reguladores del programa.  
  
  
Nové. Remetre a la Conselleria competent en matèria d'urbanisme les actuacions d'aquest programa d'actuació integrada als efectes establits en els articles 106.1 i 137.6 de la Llei Urbanística Valenciana.  
  
  
Deu. Notificar aquest acord plenari, de conformitat amb l'article 137.7 de la Llei Urbanística Valenciana i 327 del Reglament d'Ordenació i Gestió Territorial i Urbanística, a tots els qui consten com interessats en les actuacions d'aquest procediment administratiu, i inserir, així mateix, un anunci en el Diari Oficial de la Unió Europea i en el Diari Oficial de la Generalitat Valenciana, i retran compte de l'aprovació i adjudicació del programa d'actuació integrada corresponent a la unitat d'execució UE12 de sòl urbà del Pla General d'Alcalà de Xivert.   
  
  
Onze. Aquest acord plenari posa fi a la via administrativa i de conformitat amb els articles 325, 447 i 448.3 del Reglament d'Ordenació i Gestió Territorial i Urbanística, amb caràcter previ a la interposició del recurs contenciós administratiu, es podrà interposar recurs de reposició, davant del Ple de l'Ajuntament d'Alcalà de Xivert, en el termini d'un mes a comptar de la notificació de l'acte administratiu, tot això de conformitat amb els articles 107.1, 110, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
Alcalà de Xivert, 21 de novembre de 2011.- L'alcalde: Francisco Juan Mars.